Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

Det Europæiske Kemikalieagentur (ECHA) i Helsingfors udfører to typer gebyrfinansierede aktiviteter, som er forbundet med lovgivningen om kemikalier under udgiftsområde 1a og biocidlovgivningen under udgiftsområde 2. De faktisk modtagne gebyrindtægter for disse to aktiviteter har i løbet af 2018 udviklet sig i modsatte retninger: gebyrindtægterne under udgiftsområde 1a er som følge af de betydelige gebyrer, der blev modtaget indtil registreringsfristen i maj 2018, højere end overslaget, og samtidig er antallet af ansøgninger om EU-godkendelse af biocidholdige produkter faldet væsentligt. Det deraf følgende fald i gebyrindtægter under udgiftsområde 2 dækkes delvis af omkostningsbesparelser i forbindelse med aktiviteter vedrørende biocider. Ikke desto mindre er det nødvendigt at forhøje EU's udligningsbidrag under udgiftsområde 2 med et beløb på 1,9 mio. EUR i forpligtelses- og betalingsbevillinger, som det foreslås at opveje ved hjælp af en tilsvarende nedsættelse af EU's udligningsbidrag til agenturet under udgiftsområde 1a.

I budgettet for 2018 er der ingen margin til rådighed under udgiftsområde 1a, og den samlede margen for forpligtelser anvendes med et beløb på 762,5 mio. EUR. Som følge af den i dette FÆB foreslåede nedsættelse af forpligtelsesbevillingerne for dette udgiftsområde (se afsnit 2.2 nedenfor) nedsættes størrelsen af den anvendte samlede margen for forpligtelser tilsvarende med 760,6 mio. EUR.

Kommissionen foreslår at justere betalingsbevillingerne for visse budgetposter for at bringe dem i bedre overensstemmelse med de seneste skøn over behovene og ud fra den antagelse, at den omfordeling af betalingsbevillingerne mellem budgetposterne, som Kommissionen særskilt har anmodet om i den såkaldte "samlede overførsel" (DEC 22/2018), accepteres af Europa-Parlamentet og Rådet.

–på indtægtssiden at revidere overslaget over traditionelle egne indtægter (dvs. told og sukkerafgifter) samt moms- og BNI-grundlagene og at opføre de relevante korrektioner til fordel for Det Forenede Kongerige og finansieringen heraf på budgettet, forhold der alle påvirker fordelingen af medlemsstaternes bidrag til EU-budgettets egne indtægter.

–på udgiftssiden at frigive forpligtelses- og betalingsbevillinger for budgetposter under udgiftsområde 1a "Konkurrenceevne for vækst og beskæftigelse" og udgiftsområde 2 "Bæredygtig vækst: naturressourcer"

Formålet med forslag til ændringsbudget (FÆB) nr. 6 for 2018 er at ajourføre både udgifts- og indtægtssiden af budgettet for at tage hensyn til den seneste udvikling:

3.3Korrektion til fordel for Det Forenede Kongerige for 2017 og 2014

I overensstemmelse med almindelig praksis foreslår Kommissionen at revidere finansieringen af budgettet på grundlag af de seneste økonomiske prognoser, som medlemsstaterne er nået til enighed om på mødet i Det Rådgivende Udvalg for Egne Indtægter.

Efter det 172. møde i Det Rådgivende Udvalg for Egne Indtægter den 18. maj 2018 er det nødvendigt at foretage to justeringer på indtægtssiden af budgettet. Den første af disse justeringer er en ajourføring af overslagene over traditionelle egne indtægter samt moms- og BNI-grundlagene, som ajourføres for at tage hensyn til de seneste økonomiske prognoser. Den anden justering på indtægtssiden er en ajourføring af korrektionen til fordel for Det Forenede Kongerige. Disse to justeringer gennemgås i afsnit 3.2 og 3.3 nedenfor.

I betragtning af udsættelserne af planlagte foranstaltninger/arrangementer i forbindelse med det europæiske netværk for landdistriktsudvikling og det europæiske innovationspartnerskab foreslås det at nedsætte forpligtelsesbevillingerne på budgetkonto 05 04 60 02.

Revisionen vedrører overslaget over traditionelle egne indtægter, som skal indbetales til budgettet i 2018, samt overslaget over moms- og BNI-grundlagene for 2018. Overslaget i budgettet for 2018 blev fastlagt på det 169. møde i Det Rådgivende Udvalg for Egne Indtægter den 19. maj 2017. Revisionen i dette FÆB tager hensyn til de overslag, der blev aftalt på det 172. møde i Det Rådgivende Udvalg for Egne Indtægter den 18. maj 2018. Anvendelsen af et ajourført overslag over egne indtægter øger nøjagtigheden af overslagene over indtægterne og dermed de indbetalinger til EU-budgettet, som medlemsstaterne anmodes om at foretage i løbet af regnskabsåret.

Sammenlignet med overslaget fra maj 2017 er overslaget for 2018 ændret som følger:

–Den samlede nettotold for 2018 anslås nu til 20 164,6 mio. EUR (efter fradrag af opkrævningsomkostninger på 20 %), hvilket svarer til et fald på 11,73 % i forhold til overslaget i budgettet for 2018 (22 844,0 mio. EUR). Kommissionen sammenlignede resultaterne af Det Rådgivende Udvalg for Egne Indtægters traditionelle prognosemetode (baseret på den makroøkonomiske prognose fra foråret 2018) med resultaterne af ekstrapoleringen baseret på de seneste tal for den opkrævede told (januar-april 2018). Da der var en relativt stor forskel mellem resultaterne af de to metoder, blev det af Det Rådgivende Udvalg for Egne Indtægter ajourførte overslag over traditionelle egne indtægter fuldt ud tilpasset prognosen efter ekstrapoleringsmetoden. Under hensyntagen til de beløb, der blev indbetalt efter mødet i Det Rådgivende Udvalg for Egne Indtægter (maj-august 2018), og baseret på den samme ekstrapolationsmetode, har Kommissionen imidlertid nu yderligere ajourført sit overslag over nettotolden i 2018

Overslag Beløb i mio. EUR Forskel i forhold til tidligere overslag Budget for 2018 22 844,0 Det Rådgivende Udvalg for Egne Indtægter, maj 2018 20 501,6 – 2 342,4 FÆB nr. 6/2018 20 164,6 – 337,0

–Ved Domstolens dom i sag C-585/15 ("Raffinerie Tirlemontoise") blev forordning (EF) nr. 2267/2000 og (EF) nr. 1993/2001 annulleret. I Rådets forordning (EU) 2018/264 af 19. februar 2018 fastsættes de justerede produktionsafgifter og koefficienten for beregning af tillægsafgiften for sukker for produktionsåret 1999/2000 samt produktionsafgifterne i sukkersektoren for produktionsåret 2000/2001

Som følge heraf vil medlemsstaterne få tilbagebetalt et anslået beløb på 93,0 mio. EUR (nettobeløb) for de for meget betalte sukkerafgifter. Denne tilbagebetaling forventes at finde sted inden årets udgang. Kommissionen foreslår derfor at opføre tilbagebetalingen under artikel 110 (produktionsafgifter i forbindelse med produktionsåret 2005/2006 og tidligere år) på indtægtssiden af budgettet

–EU's samlede ikkereducerede momsgrundlag for 2018 anslås nu til 6 695 538,5 mio. EUR, hvilket svarer til et fald på 0,53 % i forhold til overslaget fra maj 2017 på 6 731 265,9 mio. EUR. EU's samlede reducerede momsgrundlag for 2018 anslås til 6 676 686,2 mio. EUR, hvilket svarer til et fald på 0,52 % i forhold til overslaget fra maj 2017 på 6 711 411,1 mio. EUR

–EU's samlede BNI-grundlag for 2018 anslås til 15 871 050,2 mio. EUR, hvilket er en stigning på 0,78 % i forhold til overslaget fra maj 2017 på 15 747 670,0 mio. EUR.

Ved omregningen af overslagene over moms- og BNI-grundlagene fra national valuta til euro har man anvendt vekselkursen pr. 29. december 2017 (for de ni medlemsstater, der ikke er med i euroområdet). Derved undgås skævvridninger, da det er denne kurs, der anvendes ved omregningen af de budgetterede indbetalinger af egne indtægter fra euro til national valuta, når beløbene opkræves (som fastsat i artikel 10a, stk. 1, i Rådets forordning (EU, Euratom) nr. 609/2014).

De reviderede overslag over traditionelle egne indtægter og de ikkereducerede momsgrundlag og BNI-grundlagene for 2018 fremgår af nedenstående tabel:

Reviderede overslag over traditionelle egne indtægter samt moms- og BNI-grundlagene for 2018 (i mio. EUR)

Sukker afgifter (80 %) Told (80 %) Ikkereducerede momsgrundlag BNI-grundlag Reducerede momsgrundlag BE – 5,7 2 090,5 192 420,2 452 469,9 192 420,2 BG 0,0 75,2 25 520,9 52 909,9 25 520,9 CZ 0,0 260,9 83 389,2 197 318,5 83 389,2 DK – 3,4 336,1 113 888,9 304 009,8 113 888,9 DE – 28,4 4 036,0 1 394 449,9 3 459 748,4 1 394 449,9 EE 0,0 30,0 12 105,4 24 232,9 12 105,4 IE – 0,7 282,7 86 665,6 255 025,2 86 665,6 EL – 0,7 158,0 72 214,4 183 573,7 72 214,4 ES – 2,3 1 518,6 520 432,1 1 210 798,4 520 432,1 FR – 26,9 1 623,0 1 053 145,8 2 409 104,3 1 053 145,8 HR 0,0 41,3 30 897,0 50 176,7 25 088,4 IT – 9,2 1 821,2 686 348,0 1 775 333,9 686 348,0 CY 0,0 21,4 13 076,7 19 832,7 9 916,4 LV 0,0 34,1 11 487,9 28 465,5 11 487,9 LT 0,0 78,8 17 514,0 42 597,6 17 514,0 LU 0,0 21,5 27 693,1 39 171,3 19 585,7 HU 0,0 145,6 53 323,9 126 897,4 53 323,9 MT 0,0 11,7 7 430,8 11 309,9 5 655,0 NL – 6,5 2 437,3 311 915,0 764 707,6 311 915,0 AT – 2,7 215,3 171 017,2 387 050,1 171 017,2 PL 0,0 648,8 206 768,9 485 536,5 206 768,9 PT – 0,2 155,1 97 465,1 196 157,5 97 465,1 RO 0,0 160,2 73 124,7 196 940,5 73 124,7 SI 0,0 65,8 20 783,1 45 497,7 20 783,1 SK 0,0 91,3 30 752,0 89 215,0 30 752,0 FI – 0,6 138,1 98 780,8 234 697,1 98 780,8 SE – 1,4 519,3 214 417,0 497 268,8 214 417,0 UK – 4,4 3 146,8 1 068 510,9 2 331 003,4 1 068 510,9 EU-28 – 93,0 20 164,6 6 695 538,5 15 871 050,2 6 676 686,2





3.3 Korrektion til fordel for Det Forenede Kongerige for 2017 og 2014

3.3.1 Indledning

Den korrektion af budgetuligevægte til fordel for Det Forenede Kongerige (UK-korrektionen), der skal opføres i dette FÆB, vedrører to regnskabsår: 2014 og 2017.

UK-korrektionen for 2014 og 2017 er underlagt bestemmelserne i Rådets afgørelse 2014/335/EU, Euratom om ordningen for Den Europæiske Unions egne indtægter og det ledsagende arbejdsdokument om beregningsmetoden fra 2014 . Ifølge bestemmelserne i denne afgørelse neutraliseres Det Forenede Kongeriges nettogevinst som følge af stigningen fra og med 2001 i den procentdel af de traditionelle egne indtægter, som medlemsstaterne tilbageholder som kompensation for deres opkrævningsomkostninger, og de fordelte udgifter justeres med de samlede fordelte udgifter i de medlemsstater, der er tiltrådt EU efter den 30. april 2004, med undtagelse af direkte betalinger til landbruget og markedsrelaterede udgifter samt den del af udgifterne til udvikling af landdistrikterne, der hidrører fra EUGFL, Garantisektionen.

Desuden reduceres Østrigs, Tysklands, Nederlandenes og Sveriges andel af finansieringen af UK-korrektionen til en fjerdedel af deres normale andel, både hvad angår korrektionen for 2014 og 2017. Nedsættelsen finansieres af de øvrige medlemsstater med undtagelse af Det Forenede Kongerige.

I dette FÆB opføres beregningen og finansieringen af den 1. ajourføring af UK-korrektionen for 2017 og det endelige beløb for UK-korrektionen for 2014.

Forskellen mellem det endelige beløb for UK-korrektionen for 2014 og det beløb, der tidligere var opført på budgettet (2. ajourføring, der blev opført på ÆB nr. 5/2016), opføres i kapitel 35 (resultatet af den endelige beregning af finansieringen af korrektionen af budgetuligevægtene til fordel for Det Forenede Kongerige) i dette FÆB.